text: китнисс эвердин сьюзен коллинздың әйгілі "the hunger games" трилогиясының басты ойдан шығарылған кейіпкері. китнисс өз отбасымен бірге ойдан шығарылған панем мемлекетінің 12-ші, ең кедей, жағдайы нашар, көмір қазып күн көретін дистриктінде өмір сүреді. ол бәрінен орманда садақ атып, аң аулағанды жақсы көрген. "74-ші аш ойындарға" өз еркімен сіңілісінің орнына аттанады. 12-ші дистрикттен екінші трибут пит мелларкпен қосылып, ойындардың соңында екеуі де жеңіске жетеді. осыдан кейін китнисс қатыгез, әділетсіз капитолий қаласына ұйымдастырылған көтерілістің бас символы болады. китнисстің аты жебежапырақ өсімдігімен байланысты. бұл өсімдіктің тамырын азық ретінде пайдалануға болады. сондықтан, китнисстің әкесі оған "өзіңді тапсаң болғаны, аш қалмайсың" деген. китнисстің шашы қара және бұйра, әрдайым өріп жүреді. көздері сұр түсті. ол арық, өте жеңіл және де бойы аса ұзын емес.